open-index/open-wikipedia-markdown huggingface dataset:
Framsókn

:*Må ikke forveksles med [[Framsóknarflokkurin]] på Færøyene eller [[Framsóknarflokkurinn]] på Island.*

**Framsókn** (norsk oversettelse: «Fremskritt») er et liberalt og separatistisk politisk parti på Færøyene. Partiet står sterkest i hovedstaden Tórshavn og omegn.

Partiet ble stiftet den 9. mars 2011 av Poul Michelsen og Hanna Jensen, som begge brøt med Fólkaflokkurin. De fikk også med seg flere avhoppere fra Sjálvstýri. Michelsen beskrev partiet som «et liberalt nasjonalparti». Stiftelsesmøtet samlet om lag 120 personer, flere enn de store partienes landsmøter.

Den 6. april 2011 ble 2&nbsp;300 velgererklæringer overlevert til statsminister Kaj Leo Johannesen, og den 13. april ble partiet oppstillingsberettiget til neste lagtingsvalg. Partiets ungdomsorganisasjon, Framsøkin Ungdómur, ble stiftet den 12. august 2011. Ved lagtingsvalget i oktober 2011 fikk partiet 6,3&nbsp;% av stemmene og to medlemmer av Lagtinget, Poul Michelsen og Janus Rein. Rein meldte seg senere ut av partiet og inn i Fólkaflokkurin.

Ved valget i september 2015 fikk Framsókn igjen valgt to medlemmer av Lagtinget, Poul Michelsen og Hanna Jensen. Framsókn dannet koalisjonsregjering med Javnaðarflokkurin og Tjóðveldi med Michelsen som utenriks- og næringsminister. I noen dager høsten 2015 meldte Annika Olsen fra Fólkaflokkurin overgang til Framsókn, men gikk tilbake til sitt gamle parti.

Høsten 2019 ble Poul Michelsen rammet av hjerneblødning. I mars 2020 holdt Michelsen en avskjedstale i Lagtinget, der han frasa seg lagtingsplassen og lederskapet i Framsókn. Framsókn valgte Michelsens varamedlem, som nå rykket opp til fast lagtingsmedlem, Ruth Vang, til ny partileder.

## Valghistorikk
;Lagtingsvalg

;Folketingsvalg

## Referanser


## Eksterne lenker
* 
*
Daniel S. Goldin

**Daniel Saul Goldin** (født 1940) var den lengstsittende administrerende direktøren for NASA fra 1. april 1992 og frem til 17. november 2001. 

Goldin ble tildelt en grad innenfor Bachelor of Science som maskiningeniør fra City College of New York i 1962. Han begynte på sin karriere ved NASA dette året. Goldin satt som administrerende direktør for NASA under presidentene George H.W. Bush, Bill Clinton og for en kortere periode under president George W. Bush. Den 17. november 2001, aksepterte daværende president George W. Bush, Goldin sin avgang som administrator for NASA. 

Goldin ble erstattet av Dr. Daniel S. Mulville i dette embetet som var fungerende direktør frem til 21. desember 2001) da han ble etterfulgt av Sean O'Keefe som satt i dette embetet fra 21. desember 2001 til 11. februar 2005. Etter ar han forlot NASA, har Daniel Goldin arbeidet med forskning på robotikk ved Neurosciences Institute i La Jolla i California. I 2003 ble Goldin valgt å bli den niende presidenten ved Boston University. 

## Referanser


## Eksterne lenker
* Daniel Saul Goldin  hos NASA
* ''Goldin Stands by 'Faster, Better, Cheaper' Credo'' – by Alex Canizares
Phaenomeridinae

* *[[Oxychirus]]*
* *[[Phaenomeris]]*

**Phaenomeridinae** er en gruppe av biller som hører til familien skarabider (Scarabaeidae).

## Utseende
Middelsstore, ovale, en tanke flate skarabider. Kroppens overside er glatt og nokså blank, grønnlig eller blåaktig, men ikke med briljant metallglans. Antennene har et påfallende stort, kølleformet innerste ledd. Pronotum er bredest ved bakkanten. Scutellum er stort og avlangt trekantet, dekkvingene har dype lengdestriper. Beina er forholdsvis korte, uten pigger på yttersiden av leggene.

## Utbredelse
Gruppen finnes i Afrika.

## Systematisk inndeling
Denne gruppen bør kanskje betraktes som en undergruppe av praktskarabider (Rutelinae).

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Phaenomeridinae Erichson, 1847
****** Slekten *[[Oxychirus]]* Quedenfeldt, 1888 – fire arter, Afrika
****** Slekten *[[Phaenomeris]]* Hope, 1833 – 11 arter

## Eksterne lenker
* 
* Bilde av tre fargevarianter
Orphninae

* Se systematisk inndeling

**Orphninae** er en gruppe av biller som hører til familien skarabider (Scarabaeidae).

## Utseende
Små til middelsstore (europeiske arter 4-10 millimeter), ovale, gjerne svarte skarabider. Antennene er 10-leddete. Pronotum kan ha hornlignende utvekster, hannene hos noen arter har et horn i pannen og kan forveksles med små hornbiller (Dynastinae).

## Levevis
Lite er kjent om biologien til disse billene. Larvene til én amerikansk art ble funnet under råtne stokker.
De europeiske artene er trolig ikke knyttet til gjødsel, mest sannsynlig lever larvene av røtter. De voksne billene er ikke flygedyktige.

## Utbredelse
Stammen Aegidiini er utbredt i Mellom- og Sør-Amerika, mens Orphnini finnes i den gamle verden, med særlig mange arter i det sørlige Afrika. Det er funnet 9 arter i Europa.

## Systematisk inndeling
Gruppen blir av og til regnet som en egen familie, Orphnidae.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Orphninae Erichson, 1847
****** Stammen Aegidiini
******* Slekten *[[Aegidiellus]]* Paulian, 1984 – én art, Brasil
******* Slekten *[[Aegidinus]]* Arrow, 1904 – 15 arter, Sør-Amerika
******* Slekten *[[Aegidium]]* Westwood, 1846 – 12 arter, Mexico-Chile inkludert Karibia
******* Slekten *[[Onorius]]* Frolov & Vaz-de-Mello, 2015
******* Slekten *[[Paraegidium]]* Vulcano, Pereira & Martínez, 1966 – én art, Brasil
****** Stammen Orphnini
******* Slekten *[[Cerhomalus]]* Quedenfeldt, 1884 – én art
******* Slekten *[[Chaetonyx]]* Schaum, 1862 – tre arter, i Europa
******* Slekten *[[Craniorphnus]]* Kolbe, 1895 – én art
******* Slekten *[[Goniorphnus]]* Arrow, 1911 – én art
******* Slekten *[[Hybaloides]]* Quedenfeldt, 1884 – én art
******* Slekten *[[Hybalus]]* Brullé, 1834 – 40 arter, 6 i Europa
******* Slekten *[[Madecorphnus]]* Paulian, 1992 – 19 arter, Madagaskar
******* Slekten *[[Orphnidius]]* Benderitter, 1913 – én art
******* Slekten *[[Orphnus]]* MacLeay, 1819 – over 100 arter
******* Slekten *[[Pseudorphnus]]* Benderitter, 1913 – to arter
******* Slekten *[[Renorphnus]]* Frolov & Montreuil, 2009 - én art
******* Slekten *[[Stenosternus]]* Karsch, 1881 – én art
******* Slekten *[[Triodontus]]* Westwood, 1846 - 17 arter, Madagaskar

## Kilder
* A.V. Frolov (2012) Diagnosis, classification, and phylogenetic relationships of the orphnine scarab beetles (Coleoptera, Scarabaeidae: Orphninae). *Entomological Review* 92 (7): 782-797. https://www.researchgate.net/publication/257833437_Diagnosis_classification_and_phylogenetic_relationships_of_the_orphnine_scarab_beetles_Coleoptera_Scarabaeidae_Orphninae
* Fauna Europaea Web Service Version 2.4 (2011) Utbredelsesdatabase for europeiske dyr 
* Generic Guide to New World Scarabid Beetles – Orphninae
* Orphnidae i Encyclopedia of Life

## Eksterne lenker
* Bilder av europeiske arter, med tekst (på italiensk)
* Bilde av ''Hybalus cornifrons''
* Bilder av ''Hybalus baguenai''
*
James M. Beggs

**James Montgomery Beggs** (1926–2020) var direktør i National Aeronautics and Space Administration (NASA) fra 1981 til 1986. 

Beggs ble nominert av president Ronald Reagan til direktør i NASA den 1. juni 1981 og han hadde denne stillingen frem til 4. desember 1985. Beggs ble i 1947 uteksaminert fra US Naval Academy og han tjenestegjorde i den amerikanske marinen frem til 1954. I 1955 mottok han en mastergrad fra Harvard Graduate School of Business Administration. Før han begynte å arbeide for NASA var Beggs styremedlem hos General Dynamics i St. Louis i Missouri og han hadde arbeidet ved Westinghouse Electric Corporation i Sharon i Pennsylvania og Baltimore i Maryland i 13 år før han begynte å arbeide hos NASA. Beggs giftet seg med Mary Harrison, og de fikk fem barn sammen. Etter at han forlot sitt arbeide hos NASA, arbeidet Beggs som konsulent fra hans egne kontorer i Bethesda i Maryland. 

## Referanser


## Kilder
* *Deler av denne artikkel er basert på [[public domain]] tekst fra [http://www.hq.nasa.gov/office/pao/History/Biographies/beggs.html NASA] .*
Termitotroginae

* Se systematisk inndeling

**Termitotroginae** er en gruppe av biller som hører til familien skarabider (Scarabaeidae).

## Utseende
Ganske små (1,5-3 millimeter), brune eller svarte skarabider. De er tilpasset et underjordisk levesett og mangler øyne fullstendig. Dekkvingene er sammenvokst, og de mangler flygevinger. Pronotum og dekkvingene har et mønster av langsgående ribber med dype furer mellom. Antennene består av ni ledd.

## Levevis
Såvidt man vet er alle disse billene knytte til termitter i underfamilien Macrotermitinae. Billene lever i termittenes underjordiske sopphager. Det er sannsynlig at de skiller ut stoffer som gjør at de får være i fred for termittene.

## Utbredelse
Gruppen er kjent fra India og spredt utover store deler av Afrika. På grunn av billenes skjulte levevis er det få funn av dem.

## Systematisk inndeling
Gruppen blir av og til regnet som en familie for seg, Termitotrogidae.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Termitotroginae Wasmann, 1918
****** Slekten *[[Termitotrox]]* Reichensperger, 1915 
******* *[[Termitotrox ancoroides]]* Petrovitz, 1956 – Sentral-Afrika
******* *[[Termitotrox consobrinus]]*  Reichensperger, 1915 – sørlige Afrika
******* *[[Termitotrox cupido]]* Maruyama, 2012 – Sørøst-Asia
******* *[[Termitotrox kenyensis]]* Paulian, 1985 – Øst-Afrika
******* *[[Termitotrox maynei]]* Reichensperger, 1956 – Sentral-Afrika
******* *[[Termitotrox minutus]]* Arrow, 1920 – India
******* *[[Termitotrox monodi]]* Paulian, 1947 – Vest-Afrika
******* *[[Termitotrox permirus]]* Wasmann, 1918 – India
******* *[[Termitotrox shimadai]]* Kazikoe, Hasin & Maruyama, 2025- Thailand
******* *[[Termitotrox turkanicus]]* Krikken, 2008 – Kenya
******* *[[Termitotrox usambaricus]]* Krikken, 2008 – Tanzania
******* *[[Termitotrox vanbruggeni]]* Krikken, 2008 – Øst-Afrika

## Kilder
* Krikken, J. (2008) Blind, flightless termitophiles of the genus *Termitotrox* in East Africa: three new species with a generic review (Coloptera: Scarabaeidae: Termitotroginae). http://www.nev.nl/tve/pdf/te0151065.pdf
* Termitotrogidae i Encyclopedia of Life

## Eksterne lenker
*
Webb Island

**Webb Island** er en berglendt øy i Antarktis, beliggende i Laubeuf Fjord nær Adelaide Island og 6 kilometer sør for inngangen til Stonehouse Bay. Den er om lag 2,8 kilometer lang og ble kartlagt i januar 1909 av Charcots andre antarktisekspedisjon. Den er oppkalt etter kaptein, senrere admiral), Richard C. Webb i Royal Navy som var sjef på den engelske krysseren HMS «Amethyst» – det første fartøyet som møtte ekspedisjonsskipet «Pourquoi-Pas?» på returen til Montevideo i 1910.

## Kilder
*
Nils Tveit

**Nils Tveit** (1876–1949) var en norsk gårdbruker, lokalhistoriker, rosemaler og Venstre-politiker fra Os i Hordaland. Han var ordfører i Os 1917–1940 og 1945 og stortingsrepresentant for Hordaland i én periode 1945–1949.

Tveit var utdannet fra Nordhordland amtsskule 1890–1891. Han arbeidet 25 år som rosemaler, før han senere ble likningssekretær, trygdefunksjonær og bankrevisor. Tveit overtok farsgården i 1911 og drev den frem til sin død. I perioden 1940–1947 var han fylkesforsyningssjef for Hordaland.

Tveit var ordfører fra 1916 til 1945, avbrutt av krigen. Han satt også i fylkestinget fra 1928 til 1940. Han var formann i fylkestinget 1931–1934 og varaformann i tre perioder. Han satt på Stortinget i én periode fra 1945 til han gikk bort like før periodens slutt i 1949. I samme periode satt Tveit også i Venstres landsstyre.

Som lokalhistoriker skrev han ei bygdebok i tre bind om heimbygda, og flere andre bøker. Han var også aktiv i Det frivillige skyttervesen i en årrekke, og hadde tillitsverv både på lokalt, regionalt og nasjonalt plan. Tveit fikk Norges skytterstyres fortjenestemedalje i gull i 1925.

Tveit mottok Kongens fortjenstmedalje i gull i 1936. 
## Referanser


## Eksterne lenker
*
Martin Vårvik

**Martin Vårvik** (1921&ndash;1996) var en norsk pressemann og politiker (Sp). Han var Senterpartiets generalsekretær fra 1951 til 1964 og sentral i avisen *[[Nationen]]* i en årrekke.

Vårvik var en viktig drivkraft i gjenoppbyggingen av Bondepartiet etter andre verdenskrig, og ble reisesekretær i partiet i 1947. Han var også med på å bygge opp ungdomsorganisasjonen BUF (den senere Senterungdommen), og var tidlig en støttespiller for Per Bortens vei til topps i partiet. Det var i Vårviks periode som generalsekretær at Bondepartiet skiftet navn til Senterpartiet.

Martin Vårvik var disponent i *Nationen* fra 1964 til 1987, samtidig som lillebroren Dagfinn var sjefredaktør. Da Dagfinn Vårvik var statsråd i Regjeringen Borten fra 1965 til 1971 vikarierte Martin også som redaktør. «Vårvik-dynastiet» var Nationens ubestridte ledere i 20 år. 

Martin Vårvik deltok også i styrearbeid i Norske Avisers Landsforbund i 14 år, hvorav to som formann.

## Referanser


## Kilder
* Nekrolog av Kurt Borgen, *Aftenposten* 30. januar 1996
* «Vårvik-dynastiet». *Nationen* 26. september 2008
Robert A. Frosch

**Robert A. Frosch** (født 1928) amerikansk vitenskapsmann og den femte administrerende direktøren for National Aeronautics and Space Administration (NASA) mellom 1977 og 1981 under administrasjonen til daværende president Jimmy Carter. 

Frosch ble utdannet i det offentlige skolesystemet i The Bronx i New York City. Han fikk flere lavere og høyere grader innen teoretisk fysikk ved Columbia University. Mellom september 1951 og august 1963 jobbet Frosch som forsker og direktør for flere forskningsprogrammer som ble utført ved Hudson Laboratories som var en del av Columbia University i Dobbs Ferry, New York, en organisasjon som hadde flere kontrakter med den amerikanske marinen. 

Fram til 1953 arbeidet Frosch med problemer med sonar under vann, oseanografi, marin geologi, geofysikk og marinen. Frosch ble først advokatfullmektig og deretter direktør for flere laboratorier, hvor han hadde 300 ansatte, to havgående forskningsfartøy, og et årlig budsjett på 3 500 000 amerikanske dollar. Frosch forlot alle hans posisjoner i NASA i januar 1981 for å bli visepresident for forskningen ved General Motors Research Laboratories. Han er fremdeles aktiv i flere forskjellige vitenskapelige og tekniske politikk aktiviteter.

## Referanser


## Kilder
* *Deler av denne artikkel er bygget på [[public domain]] tekst fra [http://www.hq.nasa.gov/office/pao/History/Biographies/frosch.html NASA].*

## Eksterne lenker
*
Un’estate italiana

**"Un'estate italiana**" (på italiensk) eller "**En italiensk sommer**" (på norsk) er en sang fra 1990 komponert av Giorgio Moroder med tekster av Tom Whitlock for VM i fotball 1990 i Italia. Den italienske versjonen også kjent som *Notti Magiche* ble innspilt av de italienske sangerne Edoardo Bennato og Gianna Nannini som også skrev de italienske tekstene.
Sangen oppnådde suksess på listene i flere europeiske land.
## Bakgrunn og utgivelse
Den engelske versjonen ble sluppet under navnet **To Be Number One.** Giorgio Moroder-prosjektet ble brukt som åpningsvignett på RAIs TV-sendinger under mesterskapet.
For den italienske utgivelsen henvendte Moroder seg til Gianna Nannini og Edoardo Bennato, som gjenskrev teksten og tok sangen til topps på listen både i Italia og Sveits. Fra januar til september 1990 var også sangen den bestselgende singelen i Italia. Sangen ble presentert første gang i 1989, og framført live under åpningsseremonien i forbindelse med kampen mellom Argentina og Kamerun 8. juni 1990.
Denne sangen var blant de første til å inneholde en instrumentalversjon (indikert som karaokeversjon) og til å bli utgitt som maxi-singel.

## Låtliste
; 7" singel
# Un'estate italiana" – 4:07
# Un'estate italiana"  (Karaokeversjon) – 4:07
; 12" maxi
# Un'estate italiana" (stadionversjon) – 4:50
# Un'estate italiana" (7"-versjon) — 4:07
# Un'estate italiana" (karaokeversjon) – 4:07
; CD maxi
# Un'estate italiana" (stadionversjon) – 4:50
# Un'estate italiana" (singelversjon) – 4:07
# Un'estate italiana" (karaokeversjon) – 4:07

## Sertifisering

## Listeplasseringer

## Referanser
Caroline Mathilde Schytte Jensen

**Caroline Mathilde Schytte Jensen** (født 1. mars 1848 i Fredrikshald, død 24. september 1935 i Oslo) var en norsk forfatter og komponist, særlig kjent for barnesanger som *Tre søte småbarn* (også kalt *Venter på far*) og *Ride ride ranke*.

## Biografi
Caroline Mathilde Schytte var datter av den velstående kjøpmannen Hans Holst Schytte (1815–1893) og Anne Marie Faye (1828–1872), og fikk en oppvekst preget av foreldrenes store kulturinteresse. 

I 1873 giftet hun seg med presten og forfatteren Svend Holst Jensen som ble sjømannsprest i Leith i Skottland, senere i London. Etter ni år i Storbritannia flyttet familien hjem til Norge der Holst Jensen ble prest i Høvåg og senere i Grimstad. Ekteparet fikk fire barn, hvorav sønnen Gabriel Scott, født i Leith i 1874, ble en kjent forfatter.

I 1917 ble hun ufrivillig innblandet I en stor skandale rundt Kristiania ferieselskab, der hun som styreformann grep inn og påviste et betydelig underslag.

## Komponist og forfatter
Caroline Schytte Jensen var særlig kjent for sine barnesanger; hun komponerte melodier til over 200 sanger for barn, enkelte skrev hun dessuten tekst til. Hun var en avholdt skribent, særlig blant kvinnelige lesere, og skrev tidsskrift- og avisartikler om en rekke ulike emner. Hun hadde blant annet en fast spalte med oppskrifter fra sitt eget kjøkken, og gav i 1910 ut en samling av disse i *Kokebok for by og land*.

## Komposisjoner i utvalg
* Katharina Månsdotters vaggvisa för konung Erik XIV, med tekst av Zacharias Topelius (1898)
* Spindersken, med tekst av Bjørnstjerne Bjørnson (1895)
* Du är min ro, med tekst av Z. Topelius (1895)
* 12 nye Børnesange (1898)
* 12 nye Børnesange med tekst av Svend Holst Jensen (1901)
* 12 nye Børnesange (1902)
* Blomster-Eventyr, med tekst av Gabriel Scott (1904)
* Jesu Hender og mine, med tekst av C. G. Gordon (1913)
* Getsemane, med tekst av O. T. Moe (1915)
* Juleklapp, siste hilsen til Norges barn (1929)

## Referanser


## Eksterne lenker
* 
*
De volhynske trappene

**De volhynske trappene** sammenfaller med **Volhyn-podolske høyland**, og er et vulkansk og basaltisk høyland,  og en 140&nbsp;000 km² stor geologisk provins i østre Polen, sørvestre Belarus og nordvestre Ukraina. Da Sarmatia og Baltica kolliderte for 2–1,7 milliarder år siden skapte det varige spenninger i sutursonen mellom disse to terranene. Langs *Den Sentral-belarusiske sutursone* oppstod for 1,3–1 milliard år siden Orsja-Volhynia-grabenen mellom det arkeiske Sarmatia i sør og det paleoproterozoiske Fennoskandia i nord. Grabenen ble en aulacogen som etter hvert sprakk til en riftdal og muliggjorde et vulkansk utbrudd av mafisk lavasmelte som etterlot et flombasalt-område i Ukraina (Volhynia, Polen og Belarus (Orsja) – fordelt jevnt på sarmatiske og baltiske skjold. Elvene Styr og Pripjat renner gjennom området som utgjør trappene og omgir Korosten-plutonet.

Den viktigste bergarten er flombasalt, akkurat som i de sibirske trappene. Ellers er det også noe andstein og konglomerat. Strukturen er ellers rik på gull, sølv og kobber, og det drives en rekke steinbrudd.

Før dette skaptes det mer kompakte Korosten-plutonet som trappene omgir. Denne intrusivprovinsen på 12&nbsp;000 km² er om lag 1,8 milliarder år gammel og består av magmatisk lavasmelte. Bergartene er gabbro, anortositt, rapakivi og granitt, og plutonet trengte opp fra mantelen for 1,8 til 1,737 milliarder år siden. Det har vært hevdet at fenomenet inntraff i forbindelse med amalgamasjonen mellom Sarmatia og Fennoskandia (Baltica).

## Se også
*De sibirske trappene
*Deccan-trappene

## Referanser
Borgermestervalget i Ebersbach-Neugersdorf i 2011

**Borgermestervalget i Ebersbach-Neugersdorf i 2011** var et valg av borgermester som ble avviklet i Ebersbach-Neugersdorf i Landkreis Görlitz i Direktionsbezirk Dresden i Fristaten Sachsen i 2011. Valget var det første borgermestervalget i kommunen etter sammenslåingen av Ebersbach og Neugersdorf den 1. januar 2011.

Valget ble avviklet i to valgomganger ettersom ingen kandidat fikk mer enn 50% av stemmene under første valgomgang. Den saksiske kommunelovens § 48, avsnitt 2, påbyr nyvalg dersom ingen kandidat har flertallet av velgerne bak seg ved første forsøk. Første valgomgang ble avviklet den 27. mars 2011 og ga følgende resultat.

Andre valgomgang ble avviklet den 10. april 2011 og ga følgende resultat.

## Referanser
Aiolisk gresk

**Aiolisk gresk** er et lingvistisk begrep for en rekke dialekter av gammelgresk som ble snakket hovedsakelig i Boiotia (en region i sentrale Hellas), Thessalia og på øya Lesbos nordøst i Egeerhavet og i en del av de greske koloniene i Lilleasia (*[[Aeolis]]*).

Aiolisk dialekt har mange arkaismer sammenlignet med andre gammelgreske dialekter (som attisk-jonisk, dorisk, nordvestlig og arkadokypriotisk), foruten også mange nyvinninger.

Aiolisk gresk er mest kjent for å være språket som de to samtidige poetene Sapfo og Alkaios på øya Lesbos benyttet i sine dikt. Av den grunn er dialekten tidvis omtalt som «lesbiansk» eller «lesbisk» gresk. Aiolisk poesi, det mest kjente eksempelet er verkene til Sapfo, benyttet hovedsakelig fire klassiske versemål: *Glykoniske vers* (den mest grunnleggende formen av aiolisk linje), *hendecasyllabisk vers*, *sapfisk vers* og *alkaisk vers* (de to sistnevnte er navngitt etter henholdsvis Sapfo og Alkaios).

I Platons *Protagoras* (dialog), har Prodikos fra Kea betegnet den aioliske dialekten til statsmannen Pittakos fra Mytilene som «barbarisk» (*barbaros*) ettersom det skilte seg fra den attiske litterære stil: «han visste ikke hvordan å adskille ordene korrekt, siden han var fra Lesbos, og hadde blitt oppfostret med en barbarisk dialekt.»

## Referanser
Vågslidtunnelen

**Vågslidtunnelen** er en veitunnel på europavei 134 i Vinje kommune i Telemark. Tunnelen går gjennom Kreklingdyrnuten ved Kjelavatn. Den er 1647 meter lang og dermed den nest lengste veitunnelen i Telemark.

Over tunnelen er en viktig viltovergang mellom Hardangervidda villreinområde og Setesdal Ryfylke villreinområde.

## Se også

*Veitunneler i Norge
*Undersjøiske veitunneler i Norge

## Referanser
Presturatunnelen

**Presturatunnelen** er en veitunnel på fylkesvei 37 i Notodden kommune i Telemark. Tunnelen går gjennom Bjørntjørnnuten ved Tinnsjø og ble åpnet som en del av Tinnsjøvegen 15. november i 1992. Den er 1400 meter lang og dermed den 3. lengste veitunnelen i Telemark. Tunnelen var 1370 meter, men etter omfattende revisjon og utbedringer gjort av Statens vegvesen i 2011 ble den forlenget med 30 meter med tilbygg i hver ende. Tunnelen ble ytterligere forlenget med 20 meter som rassikring sommeren 2020, og er nå 1420 meter.

Byggekostnad var en del av 370 millioner kroner for hele Tinnsjøvegen i 1992, og sammen med Jønjiljotunnelen ble den renovert for tilsammen 147 millioner i 2011. Begge tunnelene ble forlenget med 20 meter som en del av sikring i 2020, for en kostnad på 24 millioner tilsammen.

## Se også
*Jønjiljotunnelen
*Lynneviktunnelen
*Finnekåsatunnelen
*Veitunneler i Norge
*Undersjøiske veitunneler i Norge
Rælingstunnelen

**Rælingstunnelen** er en veitunnel på riksvei 159 i Rælingen kommune i Akershus. Tunnelen går gjennom Rælingsåsen. Den er 1850 meter lang og dermed den 5. lengste veitunnelen i Akershus. Tunnelen har to separate løp med 2 kjørefelt i hvert. Den har en fotoboks, som drar inn mest penger av alle fotobokser i Norge. Rælingstunnelen hadde flest registrerte fartsovertredelser (6969) i 2017 noe som medførte om lag 13,6 millioner kroner i forenklede forelegg og 57 beslaglagte førerkort. Over 4 millioner kjøretøy ble kontrollert med automatisk trafikkontroll.

## Se også

*Veitunneler i Norge
*Undersjøiske veitunneler i Norge

## Referanser
Eri Natori

**Eri Natori** (japansk: 名取 英理, født 23. september 1985 i Nagano) er en japansk skøyteløper som representerte hjemlandet i vinter-OL 2010 i Vancouver.

## Karriere
Natori deltok i verdenscupen sesongen 2009/10 på distansene 1500m og 3000m/5000m. Hun var også med i universiaden i 2007 i Torino, og i 2009 i Harbin. I lagtempo-konkurransen i 2007 var hun med å ta bronse sammen med Shouko Fujimura, Minami Kawasaki og Miyako Sumiyoshi, bak gullvinnere fra Nederland og sølvvinnere fra Russland. Individuelt fikk hun også en 4.-plass som best på 5000m i 2009.

Hun har for tiden banerekordene på Yamabiko skating complex i Okaya på 3000m (satt 4. feb 2007) og i minifirkant (13.-15. feb 2003), samt på Matsubara Lake Plateau skating center i Koumi-Kisokoma på 1500m (21. feb 2004). Natori hadde også en tid banerekorden på Fujikyu Highland skate center i Fujiyoshida på 1500m (14. jan 2006) og på Iwate prefektur public skate rink i Morioka på 5000m (25. feb 2005).

### Personlige rekorder
Oppdatert pr 11. april 2011 

## Meritter
### Internasjonale mesterskap
Olympiske leker (Vinter) deltatt i ett OL (ved 1 konkurranse)
:* Vancouver 2010 på 3000m.
::* beste resultat 21.-plass på 3000m i Vancouver 2010.

Asiamesterskapet på skøyter, enkeltdistanser for damer (deltatt i ett mesterskap ved 3 konkurranser)
:* Asiamesterskapet på skøyter, enkeltdistanser 2010 i Obihiro på 1500m, 3000 og på 5000m.
::* beste resultat 7.-plass på både 3000m og på 5000m i Obihiro 2010.

Regional-kvalifisering for Asia til allround-VM (deltatt en gang)
:* Regional-kvalifisering for Asia i Obihiro 2010.
::* beste resultat 9.-plass sammenlagt i Obihiro 2010.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2010/11.

## Referanser


## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på SpeedskatingResults.com (personlige rekorder og resultater)
*  Profil på The-Sports.org (mesterskapsresultater)
*  Profil  på Japans OL-komité nettsider.
*  Profil på Japans Skøyteforbunds nettsider
*  Profil på Effesport.nl
*  Profil på NBC Olympics 2010
*  Profil på BBC Sport Olympics 2010
;Bilder
*  Bilder på SpeedSkatingPhotos.info/DesgPhoto.com 
*  Bilder på SpeedskatingPhotos by Biseth
Erik Næsbak Brenden

**Erik Næsbak Brenden** (født 1994) er en norsk fotballspiller som spiller for .

## Tidlig karriere i Nybergsund
Han ble tatt med på A-laget før sesongen 2011 etter overbevisende treningskamper for A-laget før starten av 1. divisjon. Erik er sønn til Ola Brenden som for tiden trener Nybergsund Trysil. Brenden debuterte for Nybergsund Trysil mot Mjøndalen 10. april i andre serierunde av Adeccoligaen 2011, da han kom inn i det 85. minuttet i en kamp Nybergsund Trysil tapte 5-2. Han scoret sitt første mål mot Strømmen i siste runde av Adeccoligaen 2012.

Han ble tatt ut til å representere Norge G18 i et dobbel oppgjør mot Skottland 23, og 25. august 2012. Han debuterte i det første oppgjøret, en kamp Norge tapte 2-1. Han scoret sitt første landslagsmål i 3-2 seieren i det andre oppgjøret to dager senere.

## Lillestrøm
Den 26. november 2015 skrev Brenden under på en toårskontrakt med Lillestrøm i Tippeligaen.

## Annet
Brenden har også spilt inn en spillefilm sammen med Anders Baasmo Christiansen i 2004. Filmen het *Iver* og er spilt inn i Elverum svømmehall.

## Referanser


## Eksterne lenker
*
Idrettsklubben Start i 1971

Start endte ett poeng fra opprykk til tross for seier i begge kampene mot avdelingsvinner Mjøndalen.

Svein Mathisen scoret sitt første seriemål da Start slo Pors 4-1 i Kristiansand 13. juni. Og etter hvert begynte mediene å få øynene opp for Starts lovende juniorspiller: "Unge Svein Mathisen som spiss skal vi få høre mere fra. Han var det mye riktig over.", skrev Aftenposten etter seieren mot Drafn i august.

## [[2. divisjon fotball for menn 1971|2. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1971|Norgesmesterskapet 1971]]*

## Kilder
Ragnhild Kolden

**Ragnhild Kolden** (født 15. januar 1956) er en norsk forfatter. Hun er fra Bøverdalen i Lom og bor i Oslo. Hun debuterte i 2010 med romanen *I krig og kjærleik*, utgitt på Samlaget. I 2011 kom kriminalromanen *Evig skal døden vera*, som hun skrev sammen med Vigdis Kroken.

## Bibliografi
* *Ho inni meg* &ndash; diktsamling (2001)
* *I krig og kjærleik* &ndash; roman (2010)
* *Evig skal døden vera* &ndash; kriminalroman (2011), sammen med Vigdis Kroken (Kroken&Kolden)
* *Krigens skugge* &ndash; roman (2012)
* *Døden kjem med bussen* &ndash; kriminalroman (2013), sammen med Vigdis Kroken (Kroken&Kolden)
* *Fredens frosne hjarte* &ndash; roman, Samlaget (2014)
* *Det gode vi ikkje gjer* &ndash; roman, Samlaget (2017)

## Referanser


## Kilder
*Presentasjon av Ragnhild Kolden i Forfatterkatalogen på Forfattersentrums nettsider
Tapacarí

**Tapacarí** er en by i departementet Cochabamba i Bolivia. 

Tapacarí hadde et ved den offisielle folketellingen i 2001 et innbyggertall på 411. 

## Referanser
Totora (Cochabamba)

**Totora** er en by i departementet Cochabamba i Bolivia. De første bosetterne i denne byen var Inka-Indianerne. Totora ble offisielt bosatt i 1876, og erklærte som en by av Regjeringen i Bolivia i 1894.

Ved den offisielle folketellingen i 2001 hadde Totora et innbyggertall på 1 597. 

## Referanser
Idrettsklubben Start i 1967

Sven Otto Birkeland (Vigør) debuterte på  3. september mot . Han ble med dette første sørlending på A-landslaget, selv om landsdelen tidligere hadde vært representert på U- og B-landslag. Birkeland spilte senere flere sesonger for Start.

## [[2. divisjon fotball for menn 1967|2. divisjon]]

### Tabell

### Seriekamper

### Målscorere serie

Listen er ikke komplett

## Cupkamper
*Utdypende artikkel: [[Norgesmesterskapet i fotball for menn 1967|Norgesmesterskapet 1967]]*

## Kilder
Idrettsklubben Start i 1970

Kun målforskjellen skilte fra nedrykk til 3. divisjon denne sesongen, men storseier mot Mjøndalen i siste runde berget plassen.

I kampen mot Stabæk 3. mai debuterte 17 år gamle Svein Mathisen i det som skulle bli starten på en lang og suksessfull karriere. Han kom inn som reserve for Harald Båsland. Båsland hadde forøvrig selv debutert for Start som 17-åring ti år tidligere, da han i mai 1960 kom inn som reserve for Sveins far Alf Mathisen i en kamp i Hovedserien.

Trond Pedersen ble tatt ut i landslagstroppen allerede som 19-åring til en kamp mot  i juli. Han måtte fortsatt vente noen år på å få sin offisielle debut, men spilte i en kamp mot et lokalt lag fra Akureyri som Norge vant 6-0.

Trener Karl Durspekt ble løst fra kontrakten etter tapet mot Ulf i august, og Karsten Johannessen ledet laget resten av sesongen.

## [[2. divisjon fotball for menn 1970|2. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1970|Norgesmesterskapet 1970]]*

## Se også
* Kampreferater

## Kilder
Idrettsklubben Start i 1968

For første gang rykket Start opp til den landsdekkende 1. divisjon. Klubben vant de fem første seriekampene og lå i teten gjennom hele sesongen. Sesongens eneste tap kom med 2-4 i hjemmekampen mot bunnlaget Vard.

Opprykket ble sikret i nest siste runde med en overbevisende 4-0 seier mot Pors og tre poengs ledelse på Bryne, en ledelse som økte til fem poeng etter siste runde. 

Lagoppstilling og målscorere for Start i den historiske opprykkskampen var:
Erik Ruthford Pedersen, Reidar Flaa, Karl Johan Bisseth, Terje Wetteland, Arvid Knudsen,
Kjell Kristiansen, Harald Båsland, Tor Helge Stensland, Odd Frivold (1), Øyvind Oterholt (2) og Thorleif Breidalen (1)

Den kommende  og Start-trener Trond Pedersen debuterte 25. august mot , 17 år gammel.

## [[2. divisjon fotball for menn 1968|2. divisjon]]

### Tabell

### Seriekamper

### Målscorere serie

Listen er ikke komplett

## Cupkamper
*Utdypende artikkel: [[Norgesmesterskapet i fotball for menn 1968|Norgesmesterskapet 1968]]*

## Se også
* Kampreferater

## Kilder
Oktogon (Budapest)

‎**Oktogon** er en plass i Budapest som ligger i krysset mellom boulevarden Nagykörút og avenyen Andrássy út i Budapest i Ungarn. Oktogon er også navnet på metrostasjonen som har sin nedgang til den gule M1 (milleniumsmetroen). Navnet har sin opprinnelse i plassens fasong, som formet som en oktogon (ordet betyr åttekantet på gresk).

## Historie

Før byggingen av Andrássy út i 1871, var det et stor hull i bakken på stedet, som ble utfylt. Senere ble det bygget fire bygninger i eklektisk stil rundt krysset, etter planer av arkitekten Antal Szkalnitzky. Fra 1936–1945 var plassen oppkalt etter Mussolini, og i perioden 1945–1990 bar stedet navnet 7. november-plassen. Fra 1990 ble det opprinnelige navnet igjen tatt i bruk.

## Eksterne lenker
* GoogleMaps – satellittbilder av Oktogon
Morvik Idrettslag

**Morvik Idrettslag** (stiftet i 1981) er et idrettslag fra Morvik i bydel Åsane i Bergen. Hjemmebanen til Morvik er Åstveit Idrettspark.

## Eksterne lenker
*
Provinsen Omasuyos

**Provinsen Omasuyos** er en provins i departementet La Paz i Bolivia. Hovedstaden er Achacachi.

## Referanser
Provinsen Gualberto Villarroel

**Gualberto Villarroel** er en provins i departementet La Paz i Bolivia. Hovedstaden er San Pedro de Curahuara.

## Referanser
Idrettsklubben Start i 1965

Start fylte 60 år dette året, og til tross for en mager poenghøst så ble jubiléet behørlig markert med 3-0 mot  på stiftelsesdagen 19. september. Ivar Karlsen ble den store helten da han scoret alle tre målene.

## [[2. divisjon fotball for menn 1965|2. divisjon]]

### Tabell

### Seriekamper

### Målscorere serie

Listen er ikke komplett

## Cupkamper
*Utdypende artikkel: [[Norgesmesterskapet i fotball for menn 1965|Norgesmesterskapet 1965]]*

## Referanser


## Kilder
Gyrðir Elíasson

**Gyrðir Elíasson** (født 4. april 1961 i Reykjavík) er en islandsk forfatter og oversetter.

Gyrðir påbegynte en lærerutdannelse, men etter debuten med diktsamlingen *[[Svarthvit axlabönd]]* i 1983 har han vært forfatter på heltid. Som oversetter har han blant annet oversatt verk av Richard Brautigan og William Saroyan til islandsk. 

Han ble i 2011 tildelt Nordisk Råds litteraturpris for novellesamlingen *Blant trærne* (*[[Milli trjánna]]*). Han var også nominert i 2002 for *Gula húsið*. Den danske avisen Politiken beskriver forfatteren som en islandsk Raymond Carver, det vil si forfatter av minimalistisk og konsentrert prosa.

## Bibliografi (utvalg)
* *Svarthvit axlabönd* 1983
* *Bréfbátarigningin* 1988
* *Svefnhjólið* (*Søvnhjulet*) 1990 (oversatt til norsk av Tone Myklebost i 1993)
* *Kvöld i ljósturninum* 1995
* *Trésmíði í eilífðinni : og fleiri sögur* 1998
* *Upplitað myrkur* 2003
* *Milli trjánna* (*Blant trærne*) 2010

## Referanser


## Eksterne lenker
* Les ''Søvnhjulet'' oversatt av Tone Myklebost  (på Nasjonalbibliotekets sider)
* Hans H. Skeis anmeldelse av ''Bland träden'' i Aftenposten 12.04.2011
Sjøsprøyt

***Sjøsprøyt*** er en norsk dokumentarserie med Jarle Andhøy som gikk på NRK1 og NRK3 fra 2010 til 2011. I denne serien tok Andhøy med seg uerfarne ungdommer fra en folkehøyskole i Troms på en seilas i arktisk farvann. Før de kunne tas med måtte de gjennomgå et treningsopplegg som var tilrettelagt av Andhøy. Serien gikk over to sesonger fordelt på 12 episoder.

## Referanser


## Eksterne lenker
*
Nål

**Nål** er en tynn spiss gjenstand, enten et redskap eller til pynt.

## Redskap
Nåler som redskap har eksistert langt tilbake i tid. I verdensarvstedet Sibudugrotten i  Sør-Afrika er det funnet nåler som er fra rundt 63 000 f.Kr. til 57 000 f.Kr. og er laget av ben. Man brukte også materiale som horn før det ble vanlig å lage dem av metaller som messing, bronse og jern. Nålene brukte man til å sy sammen dyreskinn, lær og tekstiler.

Synåler har ulike størrelser i lengde og tykkelser, og har et øye til å tre tråden gjennom. Også symaskiner har nåler, men på disse nålene er øyet i den spisse enden. Knappenåler har ikke øye, men et forstørret hode for lettere å feste og ta bort nålen. Sikkerhetsnål brukes som et hjelpemiddel til å feste stoff eller reparere klær midlertidig.

Medisinske sprøyter har en kanyl, også kalt nål. Tynne akupunkturnål settes i bestemte punkter på kroppen for å påvirke kroppens energi og på den måten kurere sykdom og frembringe helse.

Seilmakere er en av yrkesgruppene som bruker nål i sitt arbeid, en annen er fiskerene som bruker garnnål til å bøte garnene med.

Hårnåler brukes til å holde håret i ønsket frisyre, disse kan også være pyntegjenstander.

## Pyntegjenstand
Hattenåler er lange dekorerte nåler som benyttes for å feste en damehatt i hårfrisyren.

Jakkenåler blir festet på jakkeslaget til herrer, men også til damer. Det kan være emblemer eller loger til foreninger, idrettslag, politiske partier, firmaer, hederstegn eller kun som pynt.

Slipsnål har nål i navnet men er i de fleste tilfeller en klemme som fester slipset til skjorten.

## Andre former for nåler
Nåltrær eller bartrær, har blader som man kaller barnåler fordi de er tynne og spisse som nåler.

Nåledam er en primitiv form for regulering som ble brukt for mindre demninger. Den består av trebjelker (nåler) som settes vertikalt ned i en spalte av demningen som gjerne er lav og lang. Det er et spor som bjelkene settes inn i nede og en bjelke horisontalt opp som de ligger mot. Nåler settes inn og ut for å regulere vannstanden.

Nåleventil er en type ventil med en spiss, nålformet reguleringsmekanisme. Disse brukes ofte i systemer med høyt trykk og presis regulering av væske eller gass.

## Referanser
Patrick Eide

**Patrick Eide** (født 1969) er en svensk/norsk tidligere ishockeyspiller. Moderklubben er Södertälje. Han er mest kjent for sin innsats gjennom sju sesonger i Storhamar Dragons og 231 kamper, men har også spilt for Tälje, Botkyrka og sju offisielle landskamper for Norge. Eide ble norgesmester to ganger og seriemester tre ganger for Storhamar Dragons.

Eide var oppvokst i Sverige, men var halvt norsk og hadde dermed norsk pass. Han er storebror til tidligere ishockeyspiller Björn Eide.

## Referanser


## Eksterne lenker
* 
* http://sil.no/Historikk/Alumni/EJ/EidePatrick/tabid/5460/language/nb-NO/Default.aspx
Fakultet for humaniora, samfunnsvitenskap og lærerutdanning (UiT)

**Fakultet for humaniora, samfunnsvitenskap og lærerutdanning** (HSL) er ett av åtte fakultet ved UiT Norges arktiske universitet. Fakultetet er et resultat av en sammenslåing av tidligere fakultet for humanistiske fag, samfunnsfag og avdeling for lærerutdanning. I 2016 ble instituttene for språkvitenskap (IS) og kultur og litteratur (IKL) slått sammen til institutt for språk og kultur (ISK)

Fakultetet er delt inn i seks institutt og fire forskingssentre:

* Institutt for språk og kultur (ISK)
* Institutt for lærerutdanning og pedagogikk (ILP)
* Institutt for filosofi og førstesemesterstudier (IFF)
*Institutt for arkeologi, historie, religionsvitenskap og teologi
* Institutt for sosiologi, statsvitenskap, samfunnsplanlegging (ISS)
* Institutt for arkeologi og sosialantropologi (IAS)

* Senter for fredsstudier (CPS)
* Barentsinstituttet
* Senter for kvinne- og kjønnsforskning (KVINNFORSK)
* Senter for samiske studier (SESAM)

Fakultetet hadde også et senter for fremragende forskning med løpetid fra 2003 til 2012 : Center for Advanced Studies in Theoretical Linguistics (CASTL). 
CASTL lever videre som en forskningsgruppe ved institutt for språk og kultur.

## Eksterne lenker

Fakultetets hjemmeside
Bagsværd kirke

**Bagsværd kirke** ligger i Bagsværd i Gladsaxe kommune nord for København. Den er oppført i 1974–1976 og tegnet av Jørn Utzon. 

Kirken er et utradisjonelt byggverk med glatte, hvite betongfasader og grå aluminiumstak. I kontrast til dette er interiøret som har et organisk formet innertak som bølger fremover i kirkerommet og gir et intrikat lysspill. Innertaket er en konstruksjon i betong som støtter den ytre strukturen.

Inventaret er også tegnet av Utzon. Alterveggen består av tynne, hvite teglfliser. Altertepper og annen kunstnerisk utsmykking er utført av Lin Utzon.

Orgelet er et P.G. Andersen-orgel fra 1979 med 23 stemmer, tegnet av Utzon.   

Kirken har fire klokker som er hengt opp i det sydvendte tårnet. 

## Eksterne lenker
* Jørn Utzon: ''Bagsværd Kirke''
* Om Utzon hos Weilbach
*
Johnny Bruun

**Johnny Bruun** (født 2. april 1978 i Oslo) er en norsk tidligere ishockeyspiller som spilte forward på Lørenskog. Han kommer fra moderklubben Furuset og har spilt på Lillehammer, Gjøvik, Storhamar Dragons, Frisk og Vålerenga, Bruun la opp i 2017.

## Referanser


## Eksterne lenker
* 
* Bruuns spillerprofil hos Storhamar
Hans Gardli Stubrud

**Hans Garli Stubrud** (født 28. desember 1985 i Bærum) er en norsk tidligere ishockeyspiller. Han spilte på moderklubben Storhamar Dragons og for Storhamar 2.

Stubrud spilte i eliteserien/UPC-ligaen i perioden 2003–2006 og avsluttet ishockeykarrieren i 2006 for å gå på folkehøgskole. Han gjorde et comeback på a-laget i 2008 og spilte 13 kamper og scoret fem mål. 	

## Referanser


## Eksterne lenker
*
Krokhol golfklubb

**Krokhol Golfklubb** er en mindre klubb i Oslo-området. Klubben har en avtale med Krokhol Golfbane.

Krokhol golfklubb ble stiftet 18. desember 1995. Krokhol golfbane som da var en enkelt bygd 9-hullsbane, ble anlagt i 1990 og var inntil 1995 hjemmebane for Østmarka Golfklubb. Krokhol Golfklubb "tok over" banen og vokste raskt til ca 700 medlemmer, inkl. 100 juniormedlemmer. I juni 1997 ble det gitt klarsignal for utredning av bygging av 18-hullsbane. Planene ble godkjent vinteren 2000-2001. Banen sto ferdig i 2003-2004. Medlemskapet i klubben lå lenge på ca. 700 medlemmer. I august 2010 gikk imidlertid baneselskapet (Krokhol Golf AS) konkurs, og dette førte til en ganske omfattende sanering av medlemsmassen. Klubben har i dag ca. 300 medlemmer.

## Krokhol golfbane
Krokhol golfbane er en variert 18-hullsbane som åpnet i 2003. Den ble bygget i henhold til USGA-standard. Med par 69 og en lengde fra gul tee på bare litt over 5000 meter er Krokhol en relativ kort bane. For å kunne fortsette driften etter konkursen til Krokhol Golf AS, ble banen midlertidig gjort om til 9-hullsbane i 2011 (par 36 – 2717 meter).

Banen ligger på Krokhol gård i Ski kommune, like ved Enebakkveien (RV 155). 

## Eksterne lenker
* www.krokhol.no – klubbens hjemmeside
* golfiden.no om banedesigneren
* golferen.no om åpningen av banen
* golf.no på banebesøk
* Norsk Golf på banebesøke for "Klubben i våre hjerter"
* Østlandets blad om konkursen i Krokhol Golf As
* Østlandets Blad om golfbanene i Follo: Lav snobbefaktor på Krokhol
* Østlandets blad om skjenkeforbud
* Østlandets blad med mer om skjenkeforbud
* Østlandets blad om planleggingsprosessen
Amaurodes

***Amaurodes*** er en underslekt av biller som hører til gruppen gullbasser (Cetoniinae) i gruppen skarabider (Scarabaeoidea). Slekten omfatter bare én kjent art, *Amaurodes passerinii*.

## Utseende
En stor (ca. 32–40 millimeter), litt bred og flat gullbasse med karakteristiske farger: grunnfargen er svart, pronotum har kremhvite sidefelter, dekkvingene to rader av gule eller oransje flekker.
I pannen har hannene et framspring som er kløvd i spissen.

## Levevis
Larvene lever i jorda.

## Utbredelse
*A. passerinii* er utbredt i sentrale deler i Afrika, der den i alle fall er funnet i Tanzania og Zambia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *[[Mecynorhina]]* Hope, 1837
******** Underslekten *Amaurodes* Westwood, 1844
********* *[[Mecynorhina (Amaurodes) passerinii]]* Westwood, 1844

## Kilder
* Nettside av ''Amaurodes passerinii'', med bilder

## Eksterne lenker
*
Idrettsklubben Start i 1963

## [[2. divisjon fotball for menn 1963|2. divisjon]]
### Tabell

### Seriekamper

### Målscorere serie

Listen er ikke komplett

## Cupkamper
*Utdypende artikkel: [[Norgesmesterskapet i fotball for herrer 1963|Norgesmesterskapet 1963]]*

## Kilder
Cheirolasia

***Cheirolasia*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En ganske stor (24-35 millimeter), blank gullbasse, kroppen uten metallisk glans. Pronotum er svart med kremhvite sidekanter, ofte brunrød midtstripe og rot, dessuten to par små, brunrøde flekker. Scutellum er trekantet og brunrødt. Dekkvingene har fire til seks par runde, gulaktige flekker. Hannen har et Y-formet framspring i pannen, på sidene av hodet er det to krokformede utvekster.
Det ytterste fotleddet på frambeina er forstørret med gule hårbremmer på sidene.

## Levevis
Larvene utvikler seg mellom råtnende plantemateriale, for eksempel i morkne stokker og oppsamlinger av visne blader. Puppestadiet er ganske langvarig hos denne arten. De voksne billene kommer gjerne til overmoden frukt og steder der det flyter ut sevje fra sår i trær.

## Utbredelse
*C. burkei* er utbredt i det østlige og sørlige Afrika, nord til Kenya og Kongo.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Cheirolasia* Westwood, 1843
******** *[[Cheirolasia burkei]]* Westwood, 1843
********* *Cheirolasia burkei burkei* Westwood, 1843
********* *Cheirolasia burkei histrio* Bates, 1881
********* *Cheirolasia burkei hopei* Bertolino, 1849
********* *Cheirolasia burkei lettowvorbecki* Kriesche, 1921
********* *Cheirolasia burkei schaueri* Schürhoff, 1942
********* *Cheirolasia burkei septentrionis* Kriesche, 1921

## Kilder
* Nettsider om *Cheirolasia burkei*: http://www.naturalworlds.org/scarabaeidae/species/Cheirolasia_burkei.htm og http://www.flower-beetles.com/cheirolasia.html

## Eksterne lenker
* ''Cheirolasia'' på Encyclopedia of life
*
Björn Eide

**Björn Eide** (født 1971) er en svensk/norsk tidligere ishockeyspiller. Moderklubben er Södertälje. og har spilt for Tälje, Gnesta, Botkyrka, Storhamar og det norske juniorlandslaget.

Björn Eide var oppvokst i Sverige, men var halvt norsk og hadde dermed norsk pass. Han er lillebror til tidligere ishockeyspiller Patrick Eide.

## Referanser


## Eksterne lenker
* 
* Profil på Storhamar Dragons' nettside
Stadler

**Stadler:**
* Andreas Stadler (1898 – 1941)
* Joseph Francis Stadler (1880 – 1950)

* Stadler Rail
* Stadler FLIRT
* Stadler KISS